
Fylkesmannen i Oppland

Miljøvernavdelingen
Ringebu kommune
2630 RINGEBU
Deres referanse
Vår referanse
Vår dato


2005/5098  433.52  JKA


Forlengelse av fellingstillatelse på jerv i Ringebu
Fylkesmannen viser til søknad av 24.08.2005 fra Fåvang gjeterlag og Ramshytta gjeterlag om forlengelse av fellingstillatelsen på jerv i Samdalen-området i Ringebu, jf. vår fellingstillatelse av 12.08.2005. Beitelagene ønsker også en utvidelse av fellingsområdet. Vi viser videre til samtale med Kjell-Øyvind Berg i Ringebu kommune 25.08.2005.  
Vedtak

Fylkesmannen forlenger fellingstillatelsen på en jerv i Samdalen-området i Ringebu, fra og med 25.08.2005 kl 12:00 til og med 09.09.2005 kl 24:00. For øvrig gjelder de samme vilkår, herunder avgrensning av tillatt fellingsområde, som gitt i vårt fellingsvedtak av 12.08.2005. 

Dette vedtaket ble også gitt muntlig til kommunen 25.08.2005.  

Bakgrunn og begrunnelse

Vedtaket er fattet med hjemmel i Viltlovens § 12, jf. § 9 i forskrift av 18. mars 2005 om forvaltning av rovvilt.

Når det gjelder beskrivelse av tapssituasjonen i området, tidligere vurderinger og generelt grunnlag for fellingstillatelser, viser vi til vårt vedtak av 12.08.2005 om fellingstillatelse i området. Denne tillatelsen var gitt med bakgrunn i tap i Samdalen-området og gjaldt for perioden 12.08.2005 kl. 15:00 - 25.08.2005 kl. 12:00. Det ble ikke felt jerv på tillatelsen i den perioden. 

Den sikreste måten å begrense videre tap vil nå være å sanke sauene tidlig ned. Rovviltnemnda har satt av midler som fylkesmannen blant annet kan fordele til fôrkompensasjon ved tidlig nedsanking av sau. Vi anbefaler at saueeierne i området iverksetter tidlig sanking, og at det tas kontakt med fylkesmannen om en søknad om midler til dette. Selv om tidlig nedsanking av sau iverksettes med det første, vil det fortsatt bli gående en god del sau i utmark den nærmeste perioden, slik at potensialet for videre tap vil være relativt stort. 
Det er fortsatt begrensede registrerte tap til jerv i området. Etter at tillatelsen ble iverksatt er det funnet ytterligere ett kadaver med jerv som skadevolder i området. Dette ble funnet 
17. august og var da nylig tatt. Ut fra skadeforløp, at alle de registrerte skadene i området trolig er forårsaket av samme individ, at det var mange tilsvarende skader i området i fjor, at tapene til jerv erfaringsmessig er størst sent i beitesesongen og ut fra nevnte vurdering av alternative forebyggende tiltak, finner vi allikevel grunnlag for å forlenge fellingstillatelsen.        
Det søkes også om å utvide fellingsområdet. Skadefelling er et virkemiddel for å avhjelpe akutte skadesituasjoner som kan oppstå, mens regulering av bestandsstørrelsen skal skje gjennom lisensfelling, jf. § 9 i forskrift om forvaltning av rovvilt. En fellingstillatelse i beitesesongen rettes derfor mot skadevoldende individ. Bakgrunnen for at denne fellingstillatelsen både ble gitt og forlenget, er tapene av sau i Samdalen-området. Det er ikke et tilsvarende skadebilde nord for fellingsområdet. Ut fra kunnskap/erfaringer om skademønsteret i området og jervenes bruk av områdene, vil felling av en jerv nordvest for Friisvegen høyst sannsynlig ikke begrense tap til jerv i Samdalen. Vi finner derfor ikke grunnlag for å endre områdeavgrensningen angitt i vårt vedtak av 12.08.2005.    
Saksopplysninger
Fylkesmannen har hatt kontakt med leder av rovviltnemnda om saken.

Dette vedtaket kan påklages etter reglene i forvaltningsloven innen tre uker, jf vedlagte «Rett

til å klage over forvaltningsvedtak». En eventuell klage rettes til Direktoratet for naturforvaltning, men sendes via fylkesmannen. 

Sigurd Tremoen e.f.
Jørn Karlsen
avdelingsdirektør
overingeniør
Vedlegg: 
Skjema «Rett til å klage over forvaltningsvedtak» 

Kopi:
Fåvang gjeterlag v/Håvard Amrud, Hågån Søre, 2634 Fåvang
Ramshytta gjeterlag, v/Kjell Flatmoen, 2630 Ringebu
Rovviltnemndas medlemmer (kun digitalt)

Direktoratet for naturforvaltning (kun digitalt)

Norsk institutt for naturforskning (kun digitalt)

Lensmannen i Ringebu

Gudbrandsdal politidistrikt
SNO v/Esben Bø (kun digitalt)

Rovviltkontakt Mogens Lorentzen, 2647 Sør-Fron

Oppland Bondelag

Oppland Bonde- og Småbrukarlag

Oppland Sau- og Geitalslag



Fylkesveterinæren for Hedmark og Oppland

Oppland Jeger- og fiskerforbund, Stortorget 1, Pb 124, 2601 Lillehammer

Naturvernforbundet i Oppland, Storgata 89, Pb 368, 2601 Lillehammer

WWF – Norge, Postboks 6784 St. Olavs plass N-0130 Oslo

Foreningen Våre Rovdyr, Pb 195 N-2150 Årnes 

Folkeaksjonen for en ny rovviltpolitikk, Pb 40, 7701 Steinkjer

Fellesaksjonen For Ulv, v/Ener Borg, Konvallveien 34, 0875 Oslo

